Surah Al-Kautsar

Surat Al Kautsar nyaéta surah ka-108 dina Al Qur'an. Surat ieu kaasup surat makiyyah sarta diwangun ku 3 ayat. Kecap Al Kautsar sorangan boga harti nikmat anu réa sarta dicokot tina ayat kahiji ieu surat. Poko eusi surat ieu nyaéta paréntah ngalaksanakeun solat sarta ngalakonan ibadah kurban  alatan Alloh maparin réa kanikmatan pikeun jalma anu ariman sedengkeun jalma-lalma nu mikangéwa kaum nu ariman baris kapegatkeun.

Eusi jeung Tarjamah

 Ayat ka Tulisan Arab Tarjamah basa Sunda 1. إِنَّآ أَعۡطَيۡنَـٰكَ ٱلۡكَوۡثَرَ Saéstuna Kami geus maparin nikmat anu kacida lobana ka anjeun 2. فَصَلِّ لِرَبِّكَ وَٱنۡحَرۡ  Ku sabab éta anjeun kudu salat jeung kudu kurban karana Pangéran anjeun. 3. إِنَّ شَانِئَكَ هُوَ ٱلۡأَبۡتَرُ Saéstuna nu ngéwa ka anjeun bakal pegat (kahadéanana).

 Hubungan surat Al Kautsar jeung surat Al Kafirun 

Dina surat Al Kautsar Alloh maréntahkeun sangkan jalma ngahambakeun  diri ka Alloh, sedengkeun dina surat Al Kafirun paréntah kasebut ditanjeurkeun deui.

Tumbu kaluar
 Al Kauther, الکَوثَر
 Tafsir Ibn Kathir 
 Al-Kawthar at Altafsir.com

Rujukan
Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit  Diponegoro, Bandung, 2003.
Al Quran dan Terjemahnya, Departemen agama, C.V. Toha Putra, Semarang, 1971

Kategori:Surah dina Al-Qur'an